**ApstiprinĀTS**

Jaunlaicenes pagasta pārvaldes

iepirkuma komisijas 29.04.2015.

protokols Nr.4

Iepirkuma

**“Malkas piegāde Jaunlaicenes pagasta pārvaldes iestādēm”**

(identifikācijas Nr. JPP 2015/2)

**NOLIKUMS**

(Iepirkums Publisko iepirkumu likuma 8.2 panta kārtībā)

Alūksnes novada Jaunlaicenes pagastā

2015

1. Vispārīgā informācija

# **1.1. Iepirkuma identifikācijas numurs**

Iepirkuma identifikācijas Nr.JPP 2015/2

**1.2. Pasūtītājs**

Alūksnes novada pašvaldības Jaunlaicenes pagasta pārvalde

Adrese: „Ezerrozes”, Jaunlaicene, Jaunlaicenes pagasts, Alūksnes novads, LV-4336

Reģistrācijas numurs: 90009489925

Tālruņa numurs: 64381146

Faksa numurs:64381146

e-pasta adrese: jaunlaicene@aluksne.lv

Kontaktpersona: Judīte Kaktiņa, mob.t. 29489910

**1.3. Iepirkuma metode**

Iepirkuma procedūra tiek organizēta saskaņā ar Publisko iepirkumu likuma 8.2 pantu un šajā nolikumā noteikto kārtību.

## 1.4. Pretendenta iespēja iepazīties ar iepirkuma nolikumu un tā saņemšana

1.4.1. Ar iepirkuma nolikumu var iepazīties darba dienās no plkst. 8.00 – 16.00 Alūksnes novada pašvaldības Jaunlaicenes pagasta pārvaldē, „Ezerrozēs”, Jaunlaicenē, Jaunlaicenes pagastā, Alūksnes novadā līdz 1.6.1.apakšpunktā minētā piedāvājuma iesniegšanas termiņa beigām.

1.4.2. Elektroniskā veidā visi iepirkuma dokumenti bez maksas pieejami pasūtītāja mājas lapā [www.aluksne.lv](http://www.aluksne.lv) sadaļā „Pašvaldības iepirkumi” pie attiecīgā iepirkuma.

1.4.3. Visas iepirkuma nolikuma izmaiņas un papildinājumi tiks publicēti pasūtītāja mājas lapā [www.aluksne.lv](http://www.aluksne.lv) sadaļā „Pašvaldības iepirkumi” pie attiecīgā iepirkuma.

1.4.4. Komisija nav atbildīga par to, ja kāda ieinteresētā persona nav iepazinusies ar informāciju, kam ir nodrošināta brīva un tieša elektroniskā pieeja.

**1.5. Informācijas sniegšana**

* + 1. Visi jautājumi par iepirkuma procedūras dokumentos iekļautajām prasībām attiecībā uz piedāvājuma sagatavošanu un iesniegšanu vai pretendentu atlasi adresējami laikus norādītajā e-pasta adresē [jaunlaicene@aluksne.lv](mailto:jaunlaicene@aluksne.lv) bet ne vēlāk kā 3 (trīs) dienas pirms piedāvājuma iesniegšanas termiņa beigām.
    2. Papildus informāciju Pasūtītājs nosūta pretendentam, kas uzdevis jautājumu, un vienlaikus ievieto šo informāciju Alūksnes novada mājas lapā [www.aluksne.lv](http://www.aluksne.lv), kurā ir pieejami iepirkuma procedūras dokumenti, norādot arī uzdoto jautājumu.
    3. Laikā no piedāvājumu iesniegšanas dienas līdz to atvēršanas brīdim Pasūtītājs nesniedz informāciju par citu piedāvājumu esamību. Piedāvājumu vērtēšanas laikā līdz rezultātu paziņošanai Pasūtītājs nesniedz informāciju par vērtēšanas procesu.

**1.6. Piedāvājumu iesniegšanas vieta, datums, laiks un kārtība**

1.6.1. Piedāvājumi var tikt iesniegti personīgi vai nosūtīti pa pastu Alūksnes novada pašvaldības Jaunlaicenes pagasta pārvaldei, Jaunlaicenē, Jaunlaicenes pagastā, Alūksnes novadā**,** LV-4336 līdz 2015.gada 14.maijam plkst. 10.00. Pasta sūtījumam jābūt nogādātam šajā punktā norādītajā adresē līdz iepriekš minētajam termiņam.

1.6.2. Saņemot piedāvājumus, Pasūtītāja pārstāvis uz aploksnes vai iepakojuma atzīmē saņemšanas datumu un laiku.

1.6.3. Visi piedāvājumi, kas Jaunlaicenes pagasta pārvaldē saņemti pēc 1.6.1.punktā norādītā laika, netiek skatīti un tiek neatvērti atgriezti atpakaļ iesniedzējam.

1.6.4. Pēc piedāvājumu iesniegšanas termiņa beigām pretendents nevar savu piedāvājumu grozīt.

1.6.5. Pretendenta iesniegtais piedāvājums ir derīgs, tas ir saistošs līdz iepirkuma līguma noslēgšanai, bet ne ilgāk kā 60 dienas, skaitot no Nolikuma 1.6.1.punktā noteiktās piedāvājumu iesniegšanas dienas.

**1.7. Piedāvājuma noformēšana**

1.7.1. Piedāvājums jāiesniedz aizlīmētā aploksnē ar norādi „**Piedāvājums iepirkuma procedūrai „Malkas piegāde Jaunlaicenes pagasta pārvaldes iestādēm.” (identifikācijas Nr. JPP 2015/2).** Neatvērt līdz 2015.gada 14.maijam, plkst.10.00. Aploksnes aizmugurē jāuzrāda pretendenta nosaukums, reģistrācijas numurs un adrese.

1.7.2. Piedāvājums jāiesniedz par visu apjomu. Katrs pretendents var iesniegt vienu piedāvājuma variantu.

1.7.3.  Piedāvājums jāsagatavo latviešu valodā, datorrakstā, skaidri salasāms, bez labojumiem un dzēsumiem, tam jābūt ar piedāvājumā iekļauto dokumentu atbilstošu satura rādītāju, lapām jābūt cauršūtām un sanumurētām. Uz pēdējās lapas aizmugures cauršūšanai izmantojamais diegs nostiprināms ar pārlīmētu lapu, kurā norādīts cauršūto lapu skaits, datums, vietas nosaukums, uzņēmuma zīmoga nospiedums un, ko ar savu parakstu apliecina pretendenta pārstāvis, paraksta atšifrējums un amata nosaukums.

1.7.4. Ja pretendents iesniedz dokumentu kopijas, kopijas lapas augšējā labajā stūrī jābūt attiecīgam uzrakstam ar lielajiem burtiem „KOPIJA”. Piedāvājumā iekļauto kopiju pareizību apliecina ar apliecinājumu, kurā norādīts apliecinājums par kopiju autentiskumu oriģinālam, kopiju lapas numuri un, kuru ar zīmogu un parakstu apliecina paraksttiesīga persona.

2. Informācija par iepirkuma priekšmetu

2.1. Iepirkuma priekšmets: „Malkas piegāde Jaunlaicenes pagasta pārvaldes iestādēm.” (identifikācijas Nr. JPP 2015/2).

2.2.CPV kods 03413000-8 (kurināmā koksne).

3.Prasības pretendentiem un iesniedzamie dokumenti

**3.1. Pasūtītājs izslēdz pretendentu no dalības iepirkumā jebkurā no šādiem gadījumiem:**

3.1.1. pasludināts pretendenta maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts;

3.1.2. pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*.

3.1.3.3.1.1. un 3.1.2.punktu nosacījumi attiecas arī uz personu grupas vai personālsabiedrības kā pretendenta dalībniekiem.

**3.2. Pretendenta kvalifikācijas prasības un iesniedzamie dokumenti**

3.2.1. Pretendentam jābūt reģistrētam Komercreģistrā, Valsts ieņēmumu dienestā kā nodokļu maksātājam, vai līdzvērtīgā reģistrā ārvalstīs, atbilstoši attiecīgās valsts normatīvo aktu prasībām. Jāiesniedz apliecināta dokumenta kopija.

3.2.2. Pretendentam jāiesniedz piedāvājums iepirkumamsaskaņā ar nolikuma 2.pielikumu „Piedāvājums iepirkumam”.

3.2.3. Visi dokumenti jāparaksta pretendenta paraksttiesīgajai personai vai viņa pilnvarotai personai. Ja piedāvājumu paraksta pilnvarota persona, jāpievieno pilnvaras kopija.

3.2.4. Parakstot piedāvājumu, pretendents apliecina, ka tā rīcībā ir pietiekami tehnikas un finanšu resursi, kas nepieciešami iepirkuma priekšmeta izpildei atbilstošā kvalitātē un termiņā.

4. Piedāvājuma cena

4.1. Piedāvājumam jābūt izteiktam EUR (*euro*) bez PVN, atsevišķi jānorāda piedāvājuma cena ar PVN.

4.2. Piedāvājuma cenā jāiekļauj visas izmaksas, kas saistītas ar darbu izpildi saskaņā ar Tehnisko specifikāciju, tai skaitā transporta izmaksas, nodokļi, nodevas, piedāvātās atlaides un citas izmaksas.

4.3. Piedāvājumā cenas ir jānorāda ar precizitāti 2 (divas) zīmes aiz komata.

4.4.Vērtējot piedāvājumu, komisija ņems vērā cenu bez pievienotās vērtības nodokļa.

5. Piedāvājumu vērtēšana un lēmuma pieņemšana

5.1. Iepirkuma komisija pārbaudīs piedāvājumu atbilstību iepirkuma nolikuma 1.6. un 1.7.punktā norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām nolikumā norādītajām prasībām. Neatbilstošie piedāvājumi var tikt noraidīti bez tālākas vērtēšanas.

5.2. Iepirkuma komisija pārbaudīs piedāvājumu atbilstību iepirkuma nolikuma 3.2.punktā norādītajām prasībām (kvalifikācijas prasībām). Par atbilstošiem tiks uzskatīti tikai tie piedāvājumi, kuri atbilst visām nolikumā norādītajām prasībām. Neatbilstošie piedāvājumi tiks noraidīti bez tālākas vērtēšanas.

5.3. Iepirkuma komisija pārbaudīs piedāvājuma atbilstību Tehnisko specifikāciju prasībām. Par atbilstošiem tiks uzskatīti tie piedāvājumi, kuri atbilst Tehnisko specifikāciju prasībām un nolikumā norādītajām prasībām. Neatbilstošie piedāvājumi tiks noraidīti bez tālākas vērtēšanas.

5.4. Finanšu piedāvājuma vērtēšanas laikā iepirkuma komisija pārbaudīs piedāvājumu atbilstību iepirkuma nolikuma 4.punktā norādītajām prasībām. Neatbilstošie piedāvājumi tiks noraidīti bez tālākas vērtēšanas. Atbilstošiem piedāvājumiem pārbaudīs, vai piedāvājumā nav aritmētisku kļūdu. Ja šādas kļūdas tiks konstatētas, iepirkuma komisija šīs kļūdas izlabos. Vērtējot finanšu piedāvājumu, pasūtītājs ņems vērā labojumus.

5.5. No piedāvājumiem, kas atbilst visām nolikuma prasībām, komisija izvēlēsies piedāvājumu ar viszemāko cenu.

5.6. Nolikuma 3.1.punktā minēto apstākļu esamību (Publisko iepirkumu likuma 8.2 panta piektā daļa) komisija pārbauda tikai attiecībā uz pretendentu, kuram būtu piešķiramas līguma slēgšanas tiesības atbilstoši Publisko iepirkumu likuma 8.2 panta trešajā daļā minētajām prasībām un kritērijiem. Lai izvērtētu pretendentu saskaņā ar Publisko iepirkumu likuma 8.2 panta piekto daļu, pasūtītājs:

5.6.1. attiecībā uz pretendentu (neatkarīgi no tā reģistrācijas valsts vai pastāvīgās dzīvesvietas), izmantojot Ministru kabineta noteikto informācijas sistēmu, Ministru kabineta noteiktajā kārtībā iegūst informāciju:

5.6.1.1. par nolikuma 3.1.1. punktā minētajiem faktiem — no Uzņēmumu reģistra,

5.6.1.2. par nolikuma 3.1.2. punktā minēto faktu — no Valsts ieņēmumu dienesta. Pasūtītājs minēto informāciju no Valsts ieņēmumu dienesta ir tiesīgs saņemt, neprasot pretendenta piekrišanu;

5.6.2. attiecībā uz ārvalstī reģistrētu vai pastāvīgi dzīvojošu pretendentu papildus pieprasa, lai tas iesniedz attiecīgās ārvalsts kompetentās institūcijas izziņu, kas apliecina, ka uz to neattiecas Publisko iepirkumu likuma 8.2 panta piektajā daļā noteiktie gadījumi. Termiņu izziņu iesniegšanai pasūtītājs nosaka ne īsāku par 10 darbdienām pēc pieprasījuma izsniegšanas vai nosūtīšanas dienas. Ja attiecīgais pretendents noteiktajā termiņā neiesniedz minēto izziņu, pasūtītājs to izslēdz no dalības iepirkumā;

5.6.3. Atkarībā no atbilstoši 5.6.1.2. punktam veiktās pārbaudes rezultātiem pasūtītājs:

5.6.3.1. neizslēdz pretendentu no dalības iepirkumā, ja konstatē, ka saskaņā ar Ministru kabineta noteiktajā informācijas sistēmā esošo informāciju pretendentam nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*;

5.6.3.2 informē pretendentu par to, ka tam konstatēti nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro*, un nosaka termiņu — 10 darbdienas pēc informācijas izsniegšanas vai nosūtīšanas dienas — konstatēto parādu nomaksai un parādu nomaksas apliecinājuma iesniegšanai. Pretendents, lai apliecinātu, ka tam nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*, iesniedz attiecīgi pretendenta vai tā pārstāvja apliecinātu izdruku no Valsts ieņēmumu dienesta elektroniskās deklarēšanas sistēmas vai pašvaldības izdotu izziņu par to, ka attiecīgajai personai laikā pēc pasūtītāja nosūtītās informācijas saņemšanas dienas nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*. Ja noteiktajā termiņā minētie dokumenti nav iesniegti, pasūtītājs pretendentu izslēdz no dalības iepirkumā.

5.7. Trīs darba dienu laikā pēc lēmuma pieņemšanas pasūtītājs informē visus pretendentus par komisijas pieņemto lēmumu.

6. Līguma slēgšana un apmaksas nosacījumi

6.1. Ar iepirkuma uzvarētāju tiks slēgts līgums atbilstoši iepirkuma nolikumam, pretendenta piedāvājumam un šiem darbiem izdalītajam finansējumam.

6.2. Paredzamais līguma izpildes termiņš: 4 mēneši no līguma noslēgšanas dienas.

6.3. Apmaksas nosacījumi **–** apmaksa tiks veikta 20 (divdesmit) dienu laikā pēc malkas piegādes un pavadzīmes iesniegšanas.

6.4. Pasūtītājs ir tiesīgs pārtraukt iepirkumu un neslēgt līgumu, ja tam ir objektīvs pamatojums.

7. Pasūtītājam ir tiesības samazināt iepirkuma apjomu gadījumā, ja izrādās, ka tam ir nepietiekami finanšu līdzekļi.

1.pielikums

iepirkuma procedūras nolikumam

„Malkas piegāde Jaunlaicenes pagasta pārvaldes iestādēm ”

Identifikācijas Nr. JPP 2015/2

**tehniskā specifikācija**

Iepirkumam „Malkas piegāde Jaunlaicenes pagasta pārvaldes iestādēm”

1. **Izvirzītās prasības malkai Jaunlaicenes pagasta katlu mājas vajadzībām:**

* garums **3 m**, trupe pieļaujama līdz 10% no kravas kopējā apjoma, bez fiziskiem piejaukumiem (melnzeme, metāla gabali, u.tml.)
* jaukta lapu koku līdz 20% skuju koku piemaisījumu,
* diametrs ne mazāk kā 6 cm
* koksnes kubatūras aprēķināšanas koeficients – 0,6

|  |  |  |
| --- | --- | --- |
| Nr. p.k. | Piegādes vieta | Apjoms  m3 |
| 1. | Jaunlaicenes pagasta katlu māja “Dārziņi”, Jaunlaicene, Jaunlaicenes pagasts, Alūksnes novads LV-4336 | 700 |

**Malkas piegādes nosacījumi:**

1. Pretendentam jānodrošina malkas piegāde ar savu transportu, tās izkraušana un sakraušana ielās bez papildus samaksas.

2. Malkas piegādes vieta un laiks jāsaskaņo ar pasūtītāja pilnvaroto pārstāvi – Jaunlaicenes pagasta saimniecības pārzini Judīti Kaktiņu, t.29489910

3. Pasūtītājs saglabā tiesības pasūtīt mazāku kopējo apjomu.

**Paredzamais līguma izpildes termiņš:** 4 mēneši no līguma noslēgšanas dienas.

2.pielikums

iepirkuma procedūras nolikumam

„Malkas piegāde Jaunlaicenes pagasta pārvaldes iestādēm”

Identifikācijas Nr. JPP 2015/2

Piedāvājums iepirkumam

**„Malkas piegāde Jaunlaicenes pagasta**

**pārvaldes iestādēm”**

**(identifikācijas Nr. JPP 2015/2)**

**1. IESNIEDZA**

|  |  |
| --- | --- |
| **Pretendenta nosaukums** | **Rekvizīti** |
|  |  |

**2. KONTAKTPERSONA**

|  |  |
| --- | --- |
| **Vārds, uzvārds** |  |
| **Adrese** |  |
| **Tālr. / Fax** |  |
| **e-pasta adrese** |  |

1. **PIEDĀVĀJUMS**
   1. Apstiprinām, ka esam iepazinušies ar iepirkuma „Malkas piegāde Jaunlaicenes pagasta pārvaldes iestādēm” (identifikācijas Nr.JPP 2015/2) aprakstu un piekrītam tā nosacījumiem, kā arī varam nodrošināt piedāvāto preču piegādi.
   2. Mēs piedāvājam piegādāt malku Jaunlaicenes pagasta pārvaldes iestādēm 2015.gadā par sekojošu cenu:

|  |  |  |  |  |
| --- | --- | --- | --- | --- |
| Nr.p.k. | Piegādes vieta | Apjoms, m3 | Cena m3 bez PVN, EUR | Summa bez PVN, EUR |
| 1. | Jaunlaicenes pagasta katlu māja „Dārziņi”, Jaunlaicene, Jaunlaicenes pagasts, Alūksnes novads, LV-4336 |  |  |  |
| Summa bez PVN | | | |  |
| PVN 21% | | | |  |
| Summa ar PVN | | | |  |

* 1. Šis piedāvājums ir derīgs 60 (sešdesmit) dienas no piedāvājumu iesniegšanas termiņa beigām.
  2. Mēs apliecinām, ka:
     1. neatbilstam Publisko iepirkumu likuma 39.panta 1.daļā minētajiem kritērijiem;
     2. visas piedāvājumā sniegtās ziņas par pretendentu un piedāvātajiem pakalpojumiem ir patiesas;
     3. esam pilnībā iepazinušies ar iepirkuma apjomu un Tehnisko specifikāciju un mūsu piedāvājuma cenā ir iekļautas visas izmaksas, kas saistītas ar piedāvāto pakalpojumu izpildi, kā arī Latvijā un ārvalstīs maksājamie nodokļi un nodevas;
     4. nekādā veidā neesam ieinteresēti nevienā citā piedāvājumā, kas iesniegts šī iepirkuma procedūras ietvaros.
  3. Ja mūsu piedāvājums tiks pieņemts, mēs apņemamies pilnībā nodrošināt iepirkuma priekšmetu saskaņā ar tehniskajām specifikācijām.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_

Ieņemamais amats vārds, uzvārds, paraksts datums